L 212/2
LT
Europos Sąjungos oficialusis leidinys
2023 8 29
(5)
Argentina į XIV priede pateiktą sąrašą įtraukta kaip trečioji šalis, iš kurios į Sąjungą leidžiama įvežti naminių paukščių ir medžiojamųjų paukščių šviežios mėsos ir mėsos gaminių siuntas, dėl labai patogeniško paukščių gripo (LPPG) protrūkio nustačius 2023 m. vasario 28 d. galiojimo pabaigos datą.
Argentina taip pat įtraukta į XV priede pateiktą sąrašą kaip trečioji šalis, iš kurios į Sąjungą leidžiama įvežti naminių paukščių ir medžiojamųjų paukščių mėsos gaminių, apdorotų apdorojimo būdu „D“ pagal Deleguotojo reglamento (ES) 2020/692 XXVI priedą, siuntas;
(6)
2023 m. rugpjūčio 10 d.
Argentina pateikė Komisijai atnaujintą informaciją apie epizootinę situaciją jos teritorijoje dėl LPPG protrūkių, patvirtintų naminių paukščių ūkiuose 2023 m. vasario 28 d.–2023 m. birželio 14 d., ir priemones, kurių ji ėmėsi siekdama užkirsti kelią tolesniam šios ligos plitimui.
Visų pirma, po šių LPPG protrūkių Argentina įgyvendino Deleguotojo reglamento (ES) 2020/692 38 straipsnio 2 dalyje nustatytas priemones, t. y. likvidavimo strategiją, kuria siekiama kontroliuoti ir apriboti tos ligos plitimą, tinkamą valymą ir dezinfekavimą įgyvendinus likvidavimo strategiją paveiktuose ūkiuose ir atitinkamą priežiūros programą, įrodančią, kad populiacijose, kurioms kyla rizika, infekcijos nėra;
(7)
Komisija įvertino Argentinos pateiktą informaciją ir padarė išvadą, kad šie LPPG protrūkiai buvo suvaldyti ir nebėra jokios rizikos, susijusios su naminių paukščių šviežios mėsos ir mėsos gaminių įvežimu į Sąjungą (anksčiau uždraustu) iš Argentinos;
(8)
Jungtinė Karalystė pranešė Komisijai apie tris labai patogeniško paukščių gripo (LPPG) protrūkius tarp naminių paukščių Škotijos Aberdynšyro (2) ir Damfriso ir Galovėjaus (1) administracinėse srityse, 2023 m. rugpjūčio 14 d. buvo patvirtintus laboratoriniais tyrimais (AT-PGR);
(9)
po šių naujausių LPPG protrūkių Jungtinės Karalystės veterinarijos tarnybos aplink užkrėstus ūkius nustatė bent 10 km apribojimų taikymo zonas ir įgyvendino likvidavimo politiką, kad LPPG būtų suvaldytas ir būtų apribotas šios ligos plitimas;
(10)
Jungtinė Karalystė pateikė Komisijai informaciją apie jos teritorijoje susiklosčiusią epizootinę situaciją ir apie priemones, kurių imtasi siekiant užkirsti kelią tolesniam LPPG plitimui;
(11)
Komisija tą informaciją įvertino.
Komisija mano, kad, atsižvelgiant į gyvūnų sveikatos padėtį teritorijose, kurioms taikomi Jungtinės Karalystės veterinarijos institucijų nustatyti apribojimai, naminių paukščių, naminių paukščių genetinės medžiagos produktų ir naminių bei medžiojamųjų paukščių šviežios mėsos siuntų iš tų teritorijų įvežimas į Sąjungą turėtų būti sustabdytas, kad būtų apsaugota Sąjungos gyvūnų sveikatos būklė;
(12)
Jungtinės Amerikos Valstijos pateikė atnaujintą informaciją apie jos teritorijose susiklosčiusią epizootinę padėtį, susijusią su LPPG, dėl kurios buvo sustabdytas tam tikrų produktų įvežimas į Sąjungą, kaip nustatyta Įgyvendinimo reglamento (ES) 2021/404 V ir XIV prieduose;
(13)
konkrečiai Jungtinės Amerikos Valstijos pateikė atnaujintą informaciją apie jos teritorijoje susiklosčiusią epizootinę padėtį, susijusią su trimis LPPG protrūkiais naminių paukščių ūkiuose Nevados, Niujorko ir Pietų Dakotos valstijose, patvirtintais 2022 m. spalio 17 d. ir 2023 m. kovo 22 d.;
(14)
Jungtinės Amerikos Valstijos taip pat pateikė informaciją apie priemones, kurių imtasi siekiant užkirsti kelią tolesniam LPPG plitimui.
Visų pirma po minėtų šios ligos protrūkių Jungtinės Amerikos Valstijos įgyvendino likvidavimo politiką, kad būtų suvaldytas ir apribotas šios ligos plitimas, ir, įgyvendinusi likvidavimo strategiją užkrėstuose naminių paukščių ūkiuose savo teritorijoje, taip pat baigė taikyti būtinąsias valymo ir dezinfekavimo priemones;